作者：张炎
词牌/韵律：摸鱼子

paragraphs: 爱吾庐、傍湖千顷，苍茫一片清润。
晴岚暖翠融融处，花影倒窥天镜。
沙浦迥。
看野水涵波，隔柳横孤艇。
眠鸥未醒。
甚占得莼乡，都无人见，斜照起春暝。
还重省。
岂料山中秦晋。
桃源今度难认。
林间即是长生路，一笑元非捷径。
深更静。
待散以吹箫，跨鹤天风冷。
凭高露饮。
正碧落尘空，光摇半壁，月在万松顶。